ກ່ອນໜ້າ ກອງປະຊຸມ ສຸດຍອດ ສຫລ ແລະ ອາຊຽນ ລັດທິຜະເດັດການ ກຳລັງເພີ້ມຂຶ້ນ ໃນອາຊຽນ
ບັນດານັກວິເຄາະ ຍັງຊີ້​ໄປ​ຍັງຈີນ ຊຶ່ງກຳລັງຂະຫຍາຍ ອິດທິພົນຂອງຕົນ ຢູ່ໃນຂົງເຂດດັ່ງກ່າວ.
ບັນດາຜູ້ນຳຂອງເອເຊຍ ຈະພົບປະກັນ ຢູ່ທີ່ກອງປະຊຸມສຸດຍອດ ລະຫວ່າງ ສະຫະລັດ ແລະອາຊຽນ ພ້ອມດ້ວຍ ກອງປະຊຸມສຸດຍອດເຂດເອເຊຍ ຕາເວັນອອກ ທີ່ປະເທດ ສິງກະໂປ ໃນວັນທີ 15 ພະຈິກ ຈະມາເຖິງນີ້ ເຖິງແມ່ນວ່າ ຈະມີຫລັກຖານ ໃນການ ເພີ້ມຂຶ້ນ ຂອງລັດທິຜະເດັດການ ການລະເມີດສິດທິມະນຸດ ແລະ ການຖອຍຫລັງ ຂອງປະຊາທິປະໄຕ ຢູ່ໃນຂົງເຂດດັ່ງກ່າວກໍຕາມ ແຕ່ບັນຫາຕ່າງໆເຫຼົ່ານີ້ ຈະບໍ່ເປັນ ຫົວຂໍ້ທີ່ສຳຄັນຂອງກອງປະຊຸມ ແມ່ນຫຍັງຄືສາເຫດທີ່ເຮັດໃຫ້ມີແນວໂນມເຊັ່ນນີ້ ແລະ ດ້ວຍເຫດໃດ ລັດຖະບານ ທ່ານທຣຳ ຈຶ່ງມິດງຽບຢູ່ ກ່ຽວກັບເລື່ອງນີ້? ນັກຂ່າວ ປະຈຳທຳນຽບຂາວ ແພັດຊີ ວີດາຄູສວາຣາ ມີລາຍງານກ່ຽວກັບເລື້ອງນີ້ ຊຶ່ງ ໄຊຈະເລີນສຸກ ຈະນຳເອົາລາຍລະອຽດ ມາສະເໜີທ່ານ ໃນອັນດັບຕໍ່ໄປ ການປຸກລະດົມໃຫ້ຕໍ່ຕ້ານຂະບວນການຄ້າຢາເສບຕິດ ທີ່ໂຫດຮ້າຍ ຢູ່ໃນຟີລິບປິນ ຜູ້ນຳກຸ່ມຝ່າຍຄ້ານທີ່ສຳຄັນຂອງກຳປູເຈຍ ໄດ້ຖືກກັກບໍລິເວນ ຜູ້ນຳລັດຖະບານທະຫານໄທ ມີຈຸດປະສົງແນໃສ່ສືບຕໍ່ດຳລົງຕຳແໜ່ງ ເປັນນາຍົກ ລັດຖະມົນຕີ ອີກສະໄໝນຶ່ງ ແລະຜູ້ນຳພັກຄອມມິວນິສ ຂອງຫວຽດນາມ ໄດ້ຂຶ້ນກຳຕຳແໜ່ງ ເປັນປະທານປະເທດ ຊຶ່ງເປັນການລວບລວມເອົາອຳນາດ ທີ່ບໍ່ເຄີຍເຫັນມາກ່ອນ ໃນຫຼາຍໆທົດສະວັດ ທີ່ຜ່ານມາ ທ່ານນາງ ໂອລີເວຍ ອີໂນສ ຈາກມູນນິທິມູນເຊື້ອ ໃຫ້ຂໍ້ສັງເກດ ກ່ຽວກັບແນວໂນ້ມ ຢູ່ ໃນຂົງເຂດດັ່ງກ່າວ ເວົ້າວ່າ ພວກຊົນເຜົ່າກຸ່ມນ້ອຍທັງຫຼາຍ ແມ່ນຕົກຢູ່ພາຍໃຕ້ການຖືກໂຈມຕີ ລວມທັງ ພວກຊາວ ໂຣຮິງຢາ ທີ່ຕົກເປັນເປົ້າໝາຍຂອງການປາບປາມຂອງກອງທັບມຽນມາ ແມ່ນກະທັງຢູ່ໃນອິນໂດເນເຊຍ ທີ່ໂດຍປົກກະຕິແລ້ວ ແມ່ນມີສະຖຽນລະພາບ ຜູ້ປົກ ຄອງລັດ ທີ່ນັບຖືສາສະໜາ ຄຣິສຕຽນ ຖືກຈຳຄຸກພາຍໃຕ້ກົດໝາຍໝິ່ນປະໝາດ ສາສະໜາ ບັນດານັກວິເຄາະບາງທ່ານ ກ່າວວ່າ ມັນສະທ້ອນໃຫ້ເຫັນການເພີ້ມຂຶ້ນ ໃນດ້ານການເມືອງຂອງຄວາມຢ້ານກົວ ແລະການແຕກແຍກກັນໃນໂລກ ທ່ານ ວິກຣາມ ຊິງ ຈາກສະຖານບັນເພື່ອສັນຕິພາບຂອງສະຫະລັດ ກ່າວວ່າ ປັດໄຈອີກປະການນຶ່ງ ກໍແມ່ນການຂາດແຄນຄວາມກົດດັນຢູ່ໃນຂົງເຂດ ເພື່ອໃຫ້ປັບປຸງ ເລື້ອງສິດທິມະນຸດ ຍ້ອນວ່າອາຊຽນໄດ້ຍຶດຖືເອົາຫຼັກການຂອງການບໍ່ໃຫ້ແຊກແຊງເຂົ້າ ກິດຈະການພາຍໃນ ຂອງບັນດາປະເທດສະມາຊິກ ດ້ວຍກັນ ບັນດານັກວິເຄາະຍັງຊີ້ໄປຍັງຈີນ ຊຶ່ງກຳລັງຂະຫຍາຍອິດທິພົນຂອງຕົນ ຢູ່ໃນຂົງເຂດ ດັ່ງກ່າວ ທ່ານນາງ ອີໂນສ ກ່າວວ່າ ຕະຫຼອດໄລຍະສິບປີຜ່ານມາ ຈີນ ໄດ້ເສີມຂະຫຍາຍການຄ້າ ແລະການລົງທຶນ ໂດຍ ຜ່ານໂຄງການລິເລີ້ມ ນຶ່ງແລວທາງ ນຶ່ງເສັ້ນທາງຂອງຕົນ ຊຶ່ງເປັນການເອື້ອຍອຳນວຍ ໃຫ້ມີສາຍສຳພັນ ທີ່ໃກ້ຊິດ ກັບພວກເຈົ້າໜ້າທີ່ ລະດັບສູງ ຂອງປະເທດໃນເຂດເອເຊຍ ຕາເວັນອອກສຽງໃຕ້ ທ່ານ ວິກຣາມ ຊິງ ກ່າວອີກວ່າ ຈີນ ປະຕິເສດຕໍ່ຂໍ້ກ່າວຫາໃນເລື້ອງລະເມີດສິດທິມະນຸດ ແລະການສະໜັບສະໜຸນຕໍ່ ເລື້ອງສໍ້ລາດບັງຫລວງ ໃນຂະນະດຽວກັນລັດຖະບານທ່ານທຣຳ ກໍບໍ່ຄ່ອຍຢາກຈະຕ້ອງຕິປະເທດອື່ນໆ ສຳລັບ ເລື້ອງບົກຜ່ອງທັງຫຼາຍຂອງພວກເຂົາເຈົ້າ ຫລາຍເທົ່າກັບລັດຖະບານຊຸດກ່ອນໆ ທ່ານປະທານາທິບໍດີ ດໍໂນລ ທຣຳ ກ່າວວ່າ ຕະຫຼອດໄລຍະ ການເດີນທາງຢ້ຽມຢາມ 5 ປະເທດ ໃນເອເຊຍ ເມື່ອປີ 2017 ຂອງທ່ານ ນັ້ນ ປະທານາທິບໍດີ ສະຫະລັດ ທ່ານ ດໍໂນລ ທຣຳ ໄດ້ເພັ່ງເລັງໃສ່ ເລື້ອງການຄ້າ, ການ ກໍ່ການຮ້າຍ ແລະ ໂຄງການນິວເຄລຍຂອງເກົາຫຼີເໜືອ ແຕ່ເກືອບວ່າບໍ່ໄດ້ເອີ່ຍເຖິງ ເລື້ອງສິດທິມະນຸດ ເລີຍ ທ່ານນາງ ບອນນີ ແກລເຊີ ຈາກສູນກາງການສຶກສາຄົ້ນຄວ້າ ດ້ານຍຸດທະສາດ ແລະ ຕ່າງປະເທດ ກ່າວວ່າ ທຳນຽບຂາວ ບໍ່ເຫັນດີນຳຄຳເຫັນເຊັ່ນນັ້ນຂອງທ່ານນາງ ແກລເຊີ ທ່ານນາງ ແຊຣາ ແຊນເດີສ໌ ໂຄສົກທຳນຽບຂາວ ກ່າວວ່າ ຮອງປະທານາທິບໍດີ ສະຫະລັດ ທ່ານ ໄມຄ໌ ເພັສ ຈະເດີນທາງໄປຍັງ ສິງກະໂປ ໃນກາງ ເດືອນພະຈິກ ນີ້ ບ່ອນທີ່ທ່ານຄາດວ່າ ຈະເນັ້ນໜັກໃສ່ ເລື້ອງຄວາມມຸ້ງໝັ້ນຂອງສະຫະລັດ ໃນດ້ານການທະຫານ ແລະເສດຖະກິດ ສຳລັບຂົງເຂດດັ່ງກ່າວນີ້ (OLIVIA ENOS, HERITAGE FOUNDATION) (VIKRAM SINGH, US INSTITUTE OF PEACE) (OLIVIA ENOS, HERITAGE FOUNDATION) (VIKRAM SINGH, US INSTITUTE OF PEACE) (PRESIDENT DONALD TRUMP ) (BONNIE GLASER, Center for Strategic and International Studies, CSIS ) (SARAH SANDERS, WHITE HOUSE PRESS SECRETARY)